turjo4nis/wikipedia-bn-dump-20250701 huggingface dataset:
পোকেমন গো

পোকেমন গো () হল নিয়াটিক ইনকর্পোরেটেড নির্মিত এবং পোকেমন ফ্র্যানচাইজির অংশ,  পোকেমন কোম্পানির প্রকাশিত একটি বাস্তবিক অবস্থান ভিত্তিক গেম, যা অ্যান্ড্রয়েড বা আই.ও.এস. ডিভাইসে খেলা যায়। এই গেমটি বিনামূল্যে খেলা যায় এবং এর জন্য জি.পি.এস. ও ইন্টারনেট কানেকশনের প্রয়োজন হয়। ৬ জুলাই ২০১৬ সালে এই গেমটি মুক্তি পায়।

গেমপ্লে

পোকেমন কব্জা করা 
পোকেমন গো গেমটির প্রধান গেমপ্লে হল বাস্তবিক দুনিয়ার সাথে সামঞ্জস্য রেখে গেমের পরাবাস্তবিক দুনিয়া, যা বাস্তবিক পৃথিবীর আদতে সৃষ্ট স্থানে গিয়ে খেলতে হয়। বিভিন্ন স্থানে বিভিন্ন পোকেমনের স্পন বা আবির্ভাব হয়। এখনো পর্যন্ত গেমটিতে, মূল অ্যানিমে ও মূল ধারার গেমের সাথে সামঞ্জস্য রেখে কান্টো, ঝোটো, হোয়েন, সিনো ও এলোলান পোকেমন গুলো রিলিজ করা হয়েছে। গেমে পোকেমন চার ভাবে ধরা বা কব্জা করা যায়। ১) ওয়াইল্ড বা অগমেন্টেড দুনিয়ায় যখন আবির্ভাব ঘটে, ২) রেইড থেকে, ৩) রিসার্চ টাস্ক থেকে এবং ৪) এগ হ্যাচ বা ডিম থেকে।

বেশিরভাগ পোকেমনই ওয়াইল্ডে স্পন হয়। তবে লিজেন্ডারি (লেক ট্রিয়ো ছাড়া), মিথিকাল এবং কিছু পোকেমন ছাড়া (অ্যালোলান ম্যারোওয়াক, অ্যালোলান রাইচু, অ্যাবসল, সিংক্স, মাওয়াইল) বাকী সব পোকেমনই ওয়াইল্ডে পাওয়া যার। স্পন হওয়ার সাথে সাথে পোকেমনের উপর ক্লিক করলেই ক্যাচ স্ক্রিন আসে। সেখানে বল ছুঁড়ে মারতে হয়। সফল্ভাবে সম্পন্ন করতে পারলেই পোকেমনটি ধরা যায়।

রেইড 
গেমটি রিলিজ দেওয়ার এক বছর পর, নায়ান্টিক রেইড ব্যবস্থা চালু করে। রেইডে অংশ নিতে প্রথমত গেমারকে সেই রেইড জিমের কাছে আসতে হয়। এরপর রেইড পাস ব্যবহার করে লবিতে অংশ নেওয়া যার। প্রত্যেক লবিতে সর্বোচ্চ ২০ জন প্লেয়ার অংশ নিতে পারেন। রেইড মূলত টিয়ার ১ থেকে ৫ পর্যন্ত হয়ে থাকে। ১ সবচেয়ে সহজ এবং ৫ সবচেয়ে কঠিন, এবং টিয়ার ৫ সাধারণত লিজেন্ডারি পোকেমন হয়ে থাকে। রেইড সফলভাবে সম্পন্ন করেতে পারলে গেমের বিভিন্ন আইটেম, অভিজ্ঞতার সাথে সাথে পোকেমনটি কব্জা করের সুযোগ পাওয়া যায়।

খেলোয়াড় বনাম খেলোয়াড় 
২০১৮ সালে নায়ান্টিক পিভিপি বা খেলোয়াড় বনাম খেলোয়াড়ের প্রথা চালু করে। এখানে খেলোয়াড়গণ ৩ টি বিভাগে একজন অন্যজনকে চ্যালেঞ্জ জানাতে পারে। বিভাগ গুলো ১) গ্রেট লীগ ( সিপি ১৫০০ অনধিক), ২) আল্ট্রা লীগ (সিপি ২৫০০ অনধিক), ৩) মাস্টার লীগ (সিপির ক্যাপ নেই)। প্রত্যেক খেলোয়াড় ৩ টি করে পোকেমন নিয়ে অবতীর্ণ হয়ে থাকেন। যে প্রতিপক্ষের সব পোকেমন ফেইন্ট বা অজ্ঞান করে দিতে পারবে, সেই বিজয়ী হয়।

এক্স রেইড 
সুনির্দিষ্ট কিছু জিমে রেইড সম্পন্ন করেলে এক্স রেইডের আমন্ত্রণ পাওয়া যার। এর বৈশিষ্ট হল বিশেষ পোকেমন রেইডে পরাস্ত করে তা কব্জা করা। এখনো পর্যন্ত এক্স রেইডে মিউটু, ডিঅক্সিস (নরমাল), ডিঅক্সিস (অ্যাটাক), ডিঅক্সিস (ডিফেন্স) এর আবির্ভাব হয়েছে।

কমিউনিটি দিবস 
২০১৮ জানুযারি থেকে এই গেমে মাসে কোন এক পূর্বনির্ধারিত দিনে এই কমিউনিটি ডে বা দিবসের আয়োজন করে আসছে। এর মূল আকর্ষণ হল এই দিনে সেই পোকেমনটির শাইনি পাওয়ার হার বেড়ে যার এবং বিশেষ ক্ষমতা ধারণ করতে পারে। এর মূল উদ্দেশ্য হল, গেমিং কমিউনিটির মাঝে মিলন ও সাক্ষাৎ ঘটানো।

তথ্যসূত্র

নোটসমূহ

উদ্ধৃতিসমূহ

বহিঃসংযোগ 
 

অ্যান্ড্রয়েড (অপারেটিং সিস্টেম) গেম
উদ্দীপিত বাস্তবতা অ্যাপ্লিকেশন
ফ্রি-টু-প্লে ভিডিও গেমস
আইওএস গেমস
ইন্টারনেট মেমেস
আউটডোর লোকেটিং গেমস
পোকেমন ভিডিও গেমস
২০১৬-এর ভিডিও গেমস
যুক্তরাষ্ট্রে বিকশিত ভিডিও গেমস
ভিডিও গেম বিতর্ক
নিয়াটিক, ইনক. গেমস
২০১৬-এর ভিডিও গেম
আইওএস গেম
যুক্তরাষ্ট্রে উন্নীত ভিডিও গেম
অলিম্পিকে জ্যামাইকা

জ্যামাইকা প্রথম অলিম্পিক গেমসে অংশগ্রহণ করেছিল ১৯৪৮ সালে, এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। জামাইকা ১৯৬০ সালে ব্রিটিশ ওয়েস্ট ইন্ডিজ এর হয়ে অংশগ্রহণ করেছিল। শীতকালীন অলিম্পিক গেমসে জামাইকা ১৯৮৮ সাল থেকে অংশগ্রহণ শুরু করে। এর মধ্যে ২০০৬ শীতকালীন গেমসে অংশগ্রহণ করেনি।

জামাইকান ক্রীড়াবিদগন গ্রীষ্মকালীন অলিম্পিক গেমসে ৬৭টি পদক জিতেছে, যার ৬৬টি পদকই দৌড়বাজীতে এবং ১টি সাইক্লিংয়ে। শীতকালীন অলিম্পিক গেমসে কোন পদক জিততে পারেনি।

জামাইকার জাতীয় অলিম্পিক কমিটি ১৯৩৬ সালে গঠিত হয়।

পদক তালিকা

গ্রীষ্মকালীন গেমস অনুযায়ী পদক

ক্রীড়া অনুযায়ী পদক

আরও দেখুন 
 শীতকালীন অলিম্পিকে ক্রান্তীয় জাতিসমূহ

বহিঃসংযোগ 
 
 
 
 

 
বহু-ক্রীড়া প্রতিযোগিতায় জ্যামাইকা
ডোকরা

ডোকরা হল "হারানো মোম ঢালাই" পদ্ধতিতে তৈরি একটি শিল্প কর্ম। এই শিল্পের ইতিহাস প্রায় ৪০০০ হাজার বছরের পূরানো। সিন্ধু সভ্যতার শহর মহেঞ্জদোড়োতে প্রাপ্ত "ড্যান্সিং গার্ল" বা "নৃত্যরত নারী মূর্তি" হল ডোকরা শিল্পের নিদর্শন। ভারত ছাড়াও চীন,মালয়েশিয়া,জাপান প্রভৃতি দেশে এই শিল্প কর্ম পাওয়া যায়। এটি একটি প্রাচীন শিল্প কর্ম।

ইতিহাস

মনে করা হয় মধ্যপ্রদেশ এর বস্তার ও ছত্তিসগড়ে এই শিল্পের উদ্ভব হয়। পরে ঝাড়খণ্ড ও বিহার-এ ছড়িয়ে পড়ে। আরও পরে পশ্চিমবঙ্গ ও ওড়িশা রাজ্যে এর প্রসার ঘটে। বর্তমানে ডোকরা শিল্পে পশ্চিমবঙ্গ অন্যতম নাম।

পদ্ধতি
ডোকরা শিল্প পদ্ধতি একটি জটিল ও সময় সাপেক্ষ, সূক্ষ্য শিল্প কর্ম। প্রথমে শিল্পীরা পুকুর থেকে লাল বা সাদা মাটি সংগ্রহ করে ও মাটির মণ্ড তৈরি করে; এর পর মাটি দিয়ে হাতে করে একটি অবয়ব তৈরি করে। অবয়বটির উপর মোম, তেল এর প্রলেপ দেওয়া হয় । শেষে নরম মাটির প্রলেপ দেওয়া হয়। এর পর এটিকে পোড়ানো হয়। ফলে মোম গলে একটি ছিদ্র দিয়ে বাইড়ে বেরিয়ে আসে ।এর পর ওই ছিদ্র দিয়ে গলানো পিতল ঢালা হয় এবং শক্ত হলে মূর্তিটি সংগ্রহ করা হয়। মূর্তিটি এর পর শিরিষ কাগজ দ্বারা ঘষে উজ্জ্বল করা হয়।

পশ্চিমবঙ্গের ডোকরা শিল্প

পশ্চিমবঙ্গে ডোকরা শিল্পের প্রসার ঘটে আজ থেকে কয়েকশো বছর পূর্বে। প্রধানত ঝাড়খণ্ড থেকে এই শিল্প পুরুলিয়া হয়ে এই শিল্প রাজ্যের পশ্চিম প্রান্তের বিভিন্ন জেলায় ছড়িয়ে পড়ে। সেগুলির মধ্যে অন্যতম জেলাগুলো হল- বাঁকুড়া, বর্ধমান, পুরুলিয়া ও পশ্চিম মেদিনীপুর। পশ্চিমবঙ্গের বাঁকুড়া জেলা-বিকনা, খাতডার লক্ষীসাগর, লাদনা,ছাতনা, শববেড়িয়া। বর্ধমান-গুসকরার দরিয়াপুর ও পুরুলিয়ার নাডিহায় ডোকার শিল্পের প্রধান কেন্দ্র গুলি অবস্থিত। এর মধ্যে বাঁকুড়ার বিকনা ও বর্ধমানের দরিয়াপুর উল্লেখযোগ্য। এই দুই জায়গার ডোকরা শিল্পের প্রসিদ্ধি জগৎজোড়া।

পুরস্কার
এই শিল্প কর্মের জন্য ১৯৬৬ সালে শুম্ভ কর্মকার, ১৯৬৮ সালে দরিয়াপুর এর হারাধন কর্মকার, ১৯৮৮ সালে মটর কর্মকার, ২০১২ সালে পাত্রসায়ের এর নিতাই কর্মকার রাষ্ট্রপতি পুরস্কার পান।

সংকট
বর্তমানে এই শিল্পের অবস্থা খুব ভাল না। বিভিন্ন কাঁচামালের দাম বৃদ্ধি এর মূল কারণ। এছাড়া সরকারি প্রচার কম। অনেক যায়গায় শিল্পির অভাব দেখা যাচ্ছে।
বর্তমানে পশ্চিমবঙ্গ সরকার ডোকরা শিল্প প্রসারের জন্য কাজ করছে।

তথ্যসূত্র

পশ্চিমবঙ্গের হস্তশিল্প
পশ্চিমবঙ্গের সংস্কৃতি
বস্তার জেলা
শৈল্পিক কৌশল
বাঙালি সংস্কৃতি
ভারতীয় হস্তশিল্প
ভারতীয় ধাতুকর্ম
পশ্চিমবঙ্গের ভৌগোলিক নির্দেশক
সিদ্ধশিলা

জৈন বিশ্বতত্ত্ব অনুসারে, সিদ্ধশিলা হল ব্রহ্মাণ্ডের শীর্ষদেশে অবস্থিত একটি স্থান। জৈনরা বিশ্বাস করেন, যে মানব 'অরিহন্ত' হয়েছেন, অর্থাৎ অনন্ত শুদ্ধ জ্ঞান ('কেবল জ্ঞান') অর্জন করেছেন, তারা মৃত্যুর পর মোক্ষ লাভ করে সিদ্ধশিলায় অবস্থান করেন। সিদ্ধশিলায় অবস্থানকারীদের বলা হয় 'সিদ্ধ'।

আরও দেখুন
 কেবল জ্ঞান
 জৈনধর্ম ও সৃষ্টিতত্ত্ব-বিরোধিতা
 জৈনধর্মের কালপঞ্জি

তথ্যসূত্র

জৈন বিশ্বতত্ত্ব
মোক্ষ
উইলিয়াম মরিস ব্রাউন

উইলিয়াম মরিস ব্রাউন
(১৯১০-১৯৭৫) ফৌজদারহাট ক্যাডেট কলেজের প্রথম অধ্যক্ষ ছিলেন, যেটি বাংলাদেশের ১২ টি ক্যাডেট কলেজের মধ্যে অন্যতম। তিনি তখন নিউজিল্যান্ড আর্মি এর অবসরপ্রাপ্ত ল্যাফটেনেন্ট কর্নেল ছিলেন।

প্রাথমিক জীবন 
১৯১০ সালে তিনি জন্মগ্রহণ করেন; ওয়াইকাটো প্রদেশে তিনি তার বিদ্যালয়ের দিনগুলো পার করেছেন। অকল্যান্ড শিক্ষক প্রশিক্ষণ কেন্দ্র থেকে ১৯৩০ সালে প্রশিক্ষণ এবং অকল্যান্ড বিশ্ববিদ্যালয় কলেজ হতে ডিগ্রি অর্জন করে তিনি সেখানে অনেক বিদ্যালয় ও কলেজে নিয়োজিত ছিলেন। ১৯৩১ সালে তিনি প্রথম অকল্যান্ড রেজিমেন্টে যোগ দেন। যুদ্ধের সময় তিনি রয়েল বিমান বাহীনির স্কোয়ারড্রন লিডার ছিলেন এবং পরে নিউজিল্যান্ড আর্মির ছিলেন। এরপর তিনি কিংস কলেজ হতে ভূগোলের ওপর অনার্স ডিগ্রি অর্জন করেন। তিনি স্কট পোলার গবেষণা ইন্সটিটিউট এ পর্বত, বরফ, তুষার ইত্যাদির উপর গবেষণা করেন। ১৯৫০ এর দশকে তিনি আবারো অধ্যাপনায় ফিরে আসেন সেনাবাহীনিতে যোগ দেওয়ার আগ পর্যন্ত।

মরিস ব্রাউন রয়েল ভৌগোলিক সংঘের সদস্য ছিলেন। তিনি একবার বলেছিলেন শুধু মাউন্ট এভারেস্টে ওঠার জন্যই তিনি এর সদস্য হয়েছিলেন।

চাকুরি জীবনে বিভিন্ন পদ 
তিনি নিউজিল্যান্ডের হয়ে ইউ এন এ কাজ করেছিলেন। কাশ্মির এ ইউনিমজিপ এর হয়ে কাজ করেছেন। এরপর মধ্য প্রাচ্যে কিছু বছর কাটিয়ে ১৯৫৮ সালে তিনি ফৌজদারহাট ক্যাডেট কলেজ এ যোগ দেন।

ক্যাডেট কলেজে প্রবেশ 
সাত বছর তিনি ফৌজদারহাট ক্যাডেট কলেজ এ নিয়োজিত ছিলেন। তার সময়ে কলেজটি অনেকদূর অগ্রসিত হয়েছিল এবং বাংলাদেশে ক্যাডেট কলেজ শিক্ষা পদ্ধতির অনেক উন্নতি হয়েছিল। কর্ণেল মরিস ব্রাউনের নীতিবাক্য ছিল "তোমার দেশকে ভালোবাসো, সত্যি কথা বল এবং সময়ের মূল্য দাও"। তার সহধর্মিণী জনাবা ব্রাউন তাকে ক্যাডেট কলেজের অনেক কাজে সহযোগিতা করেছেন।

আরো দেখুন 
 ফৌজদারহাট ক্যাডেট কলেজ
 বাংলাদেশে ক্যাডেট কলেজসমূহ
 নিউজিল্যান্ড সেনাবাহীনি

তথ্যসূত্র 

১৯১০-এ জন্ম
১৯৭৫-এ মৃত্যু
অকল্যান্ড বিশ্ববিদ্যালয়ের প্রাক্তন শিক্ষার্থী
ফৌজদারহাট ক্যাডেট কলেজের প্রাক্তন শিক্ষক
রবি শঙ্কর (আধ্যাত্মিক নেতা)

রবি শঙ্কর, যিনি সাধারণত শ্রী শ্রী রবিশঙ্কর নামে পরিচিত, হলেন ভারতের একজন আধ্যাত্মিক নেতা যিনি ১৩ মে ১৯৫৬ সালে তামিলনাড়ুতে জন্মগ্রহণ করেন। তাকে শ্রী শ্রী উপাধিতে বা গুরুদেব বা গুরুজি নামেও ডাকা হয়। ১৯৮১ সালে তিনি আর্ট অব লিভিং ফাউন্ডেশন প্রতিষ্ঠা করেন, যার মূল লক্ষ্য হল মানুষের ব্যক্তিগত মনোদৈহিক চাপ, সামাজিক সমস্যা এবং সহিংসতা দূর করা। ১৯৯৭ সালে, তিনি ইন্টারন্যাশনাল এ্যাসোসিয়েশন ফর হিউম্যান ভ্যালুজ নামে একটি জেনেভাভিত্তিক এনজিও দাতব্য সংস্থা প্রতিষ্ঠা করেন যা ত্রাণ কর্মকাণ্ড ও প্রান্তিক উন্নয়নের সঙ্গে সম্পৃক্ত এবং বৈশ্বিক-মূল্যবোধের বিনিময়কে উৎসাহিতকরণের লক্ষ্যে কাজ করে থাকে। তার অবদানের জন্য, তিনি বিভিন্ন দেশ থেকে রাষ্ট্রীয় সর্বোচ্চ সম্মানজনক পদক লাভ করেছেন, যার অন্তর্গত হল ভারত, পেরু, কলম্বিয়া এবং প্যারাগুয়ে। ২০১৬ সালে তিনি ভারত সরকার কর্তৃক পদ্মভূষণ পদক লাভ করেন।

গ্রন্থাবলী
রবি শঙ্কর নিম্নোলিখিত বইগুলোর রচয়িতা:
 An Intimate Note to the Sincere Seeker; Vol. 1: , Vol. 2: , Vol. 3: , Vol. 4: , Vol. 5: , Vol. 6: , Vol. 7: 
 Buddha: manifestation of silence, 
 1999 – Be A Witness: The Wisdom of the Upanishads, 106 pp. 
 2000 – God Loves Fun, 138 pp. 
 2001 – Celebrating Silence: Excerpts from Five Years of Weekly Knowledge 1995–2000, 206 pp. 
 Celebrating Love 
 2005 – Narada Bhakti Sutra, 129 pp. 
Hinduism & Islam, the common thread, 34 pp, 2002
 Secrets of Relationships, Arktos, 2014
 Patanjali Yoga Sutras, Arktos, 2014
 Management Mantras, Arktos, 2014
 Know Your Child: The Art of Raising Children, Arktos, 2014

টীকা

তথ্যসূত্র
Gautier, François, The Guru of Joy. Sri Sri Ravi Shankar & the Art of Living, Carlsbad, California, Hay House, Inc., 2008.  (First edition: India, Books Today, 2002. )
Michael Fischman, Stumbling into Infinity.

বহিঃসংযোগ

 

১৯৫৬-এ জন্ম
জীবিত ব্যক্তি
নবযুগের আধ্যাত্মিক নেতা
তাঞ্জাবুর জেলার ব্যক্তি
সেইন্ট জোসেফ কলেজ, ব্যাঙ্গালরুর প্রাক্তন শিক্ষার্থী
ভারতীয় আধ্যাত্মিক নেতা
ভারতীয় আধ্যাত্মিক লেখক
২০শ শতাব্দীর ভারতীয় দার্শনিক
ভারতীয় যোগী
নব্য-বেদান্ত
২১শ শতাব্দীর হিন্দু ধর্মগুরু
ভারতীয় হিন্দু আধ্যাত্মিক শিক্ষক
বিশ্ববিদ্যালয় ও মহাবিদ্যালয়ের প্রতিষ্ঠাতা
ভারতীয় পরিবেশবিদ
আধুনিক যোগ গুরু
অন্যান্য ক্ষেত্রে পদ্মবিভূষণ প্রাপক
শ্রুতি (হিন্দুধর্ম)

হিন্দুশাস্ত্রমালায় ধর্ম-সম্পর্কিত শ্রুত বা দৃষ্ট আদি চিন্তারাশিকে শ্রুতি বিন্যাসে বিন্যস্ত করা হয়। শাস্ত্রীয় এ মালিকাটি গঠিত হয়েছে ন্যূনতম ৭৩-গ্রন্থমালায় (৪ বেদ , ৬ বেদাঙ্গ , ১৮ ব্রাহ্মণ , ৯ আরণ্যক , ১০ উপনিষদ , ৪ উপবেদ , ২০ সংহিতা বা স্মৃতি বা নীতিশাস্ত্র ও ২ সমন্বয়ী - গীতা ও  ব্রহ্মসূত্র)। শ্রুতি অর্থ "যা শ্রুত অর্থাৎ শোনা হয়েছে"। এটি হিন্দুধর্মের পবিত্র রচনাবলীর সবচেয়ে সম্মানিত অংশ হিসেবে পরিগণিত হয়। এগুলিকে দৈব রহস্যোন্মোচনের ফলে উৎপন্ন বলে ধারণা করা হয়। শ্রুতিগুলি পার্থব মুনি-ঋষিদের দ্বারা শ্রুত হয়ে পৃথিবীতে সম্প্রচারিত হয়েছে বলে মনে করা হয়। অন্যদিকে সাধারণ মানুষের মনে থাকা বিষয়গুলিকে "স্মৃতি" নাম দেওয়া হয়েছে। যদিও শ্রুতি রচনাগুলিকে অধিকতর কর্তৃত্বময় বলে গণ্য করা হয়, বাস্তব প্রাত্যহিক জীবনের চর্চায় স্মৃতি রচনাগুলির প্রভাবই বেশি দেখা যায়।

হিন্দুশাস্ত্রের শ্রুতিমালা 
বেদ পরবর্তী এমন নামাঙ্কিত গ্রন্থগুলি ‘স্মৃতি’ নামে চিহ্নিত হলেও মূলত শ্রুতিগ্রন্থাদির ব্যাখ্যা-বিশ্লেষণাত্মক গ্রন্থ ব'লে শ্রুতিমালার ২য় বেদাঙ্গ কল্প পর্যায়ভুক্ত শ্রুতিশাস্ত্র । শ্রুতিশাস্ত্রের তুলনায় স্মৃতিশাস্ত্রের আনুশাসনিক গুরুত্ব কম । স্মৃতিশাস্ত্র বৈচিত্র্যপূর্ণ এক বিশাল শাস্ত্র-সংকলন । বেদাঙ্গ , হিন্দু মহাকাব্য , ধর্মসূত্র , হিন্দু দর্শন , পুরাণ , কাব্য , ভাষ্য এবং রাজনীতি , নৈতিকতা , সংস্কৃতি , শিল্প ও সমাজ-সংক্রান্ত বিভিন্ন ‘নিবন্ধ’ এই ধারার অন্তর্গত ।

৪ বেদ 

 ঋগ্বেদ
 সামবেদ
 যজুর্বেদ
 শুক্লযজুর্বেদ
 কৃষ্ণযজুর্বেদ
 অথর্ববেদ

৬ বেদাঙ্গ 

 শিক্ষা
 কল্প
 শ্রৌতসূত্র
 গৃহ্যসূত্র
 ধর্মসূত্র
 শূল্ব্যসূত্র
 ব্যাকরণ
 পাণিনি রচিত অষ্টাধ্যায়ী
 নিরুক্ত
 যাস্ক সংকলিত নিরুক্ত (বেদে ব্যবহৃত শব্দাদির অভিধান)
 ছন্দ
 পিঙ্গল বিন্যস্ত ছন্দসূত্র
 জ্যোতিষ
 লগধ বর্ণিত জ্যোতিষ

১৮+ ব্রাহ্মণ 

 ঋগ্বেদ
 ঐতরেয় ব্রাহ্মণ
 কৌষীতকি ব্রাহ্মণ
 সামবেদ
 ষড়বিংশ ব্রাহ্মণ
 পঞ্চবিংশ ব্রাহ্মণ অথবা তান্ড্য ব্রাহ্মণ
 মন্ত্র ব্রাহ্মণ
 অদ্ভুত ব্রাহ্মণ
 সমবিধান ব্রাহ্মণ
 দৈবত ব্রাহ্মণ অথবা দেবাধ্যান ব্রাহ্মণ
 সমহিত ব্রাহ্মণ অথবা সমহিত উপনিষদ
 আর্ষেয় ব্রাহ্মণ
 বংশ ব্রাহ্মণ
 ছান্দোগ্য ব্রাহ্মণ
 জৈমিনীয় উপনিষদ্‌ ব্রাহ্মণ
 যজুর্বেদ
 শতপথ ব্রাহ্মণ
 তৈত্তিরীয় ব্রাহ্মণ
 প্রবার্গ ব্রাহ্মণ
 বাধুলা-অনবাখ্যান ব্রাহ্মণ
 অথর্ববেদ
 গোপথ ব্রাহ্মণ

৯+ আরণ্যক 

 ঋগ্বেদ
 ঐতরেয় আরণ্যক
 কৌষীতকি আরণ্যক
 সামবেদ
 তলাবক্র আরণ্যক
 আরণ্যক সংহিতা
 যজুর্বেদ
 তৈত্তিরীয় আরণ্যক
 মৈত্রয়নিয় আরণ্যক
 কথা আরণ্যক
 বৃহদারণ্যক আরণ্যক (বৃহদারণ্যকোপনিষদ এই অরণ্যকের একটি অংশ) 
 অথর্ববেদ
 যদিও অথর্ববেদের কোন আরণ্যক অবশিষ্ঠ নেই, তবুও পিপ্পলাদ ব্রাহ্মণের অংশকেই আরণ্যক হিসেবেও গণ্য করা হয়

১১ উপনিষদ

২০ নীতিশাস্ত্র (বেদাঙ্গান্তর্ভুক্ত কল্পশ্রেণীভুক্ত নীতিশাস্ত্র সংকলন)

২+ সর্ব-সমন্বয়ী গ্রন্থ গীতা ও  ব্রহ্মসূত্র 

সমন্বয়ী গীতা ১৮ অধ্যায়ে ৭০০ ও  ব্রহ্মসূত্র ৪×৪=১৬ অধ্যায়ে ৫৫৫ শ্লোক বা পঙ্‌ক্তি ধারণ ক'রে বর্তমানে নানামুখী ব্যাখ্যাসহ বিভিন্ন ভাষাতে প্রাপ্য ।

অন্যান্য শ্রুতি

আরোও দেখুন 

 হিন্দুশাস্ত্র

তথ্যসূত্র 

হিন্দু ধর্মগ্রন্থ
প্রত্যাদেশ
সংস্কৃত শব্দ ও বাক্যাংশ
নগাঁও লোকসভা কেন্দ্র

নগাঁও আসামের একটি লোকসভা কেন্দ্র।

বিধানসভা খণ্ডসমূহ 
নগাঁও লোকসভা সমষ্টির অন্তর্গত  বিধান সভা সমষ্টিসমূহ নিম্নে উল্লেখ করা হল:
 জাগীরোড (তফসিলি জাতি)
 মরিগাওঁ 
 লাহারিঘাট 
 রহা  (তফসিলি জাতি)
 নগাঁও সদর বিধান সভা সমষ্টি
 বঢ়মপুর
 যমুনামুখ 
 হোজাই
 লামডিং

লোকসভার সদস্যবৃন্দ

সাধারণ নির্বাচন ২০১৪

তথ্যসূত্র

আরো দেখুন 
 নগাঁও
 লোকসভা কেন্দ্রসমূহের তালিকা

নগাঁও জেলা
আসামের লোকসভা কেন্দ্র
ভারতের লোকসভা কেন্দ্র
সইচিরো হোন্ডা

একজন বিশিষ্ট জাপানী প্রকৌশলী ও শিল্পপতি। তিনি ১৯৪৮ সালে হোন্ডা প্রতিষ্ঠা করেন, যেটি মূলত অটোমোবাইল ও মোটরসাইকেল উৎপাদনের জন্য বিখ্যাত। ।

প্রাথমিক জীবন 
জাপানের হামামাতসু ছোট শহরে তাঁতি মা আর কামার বাবার ঘরে জন্ম গ্রহণ করেন হোন্ডা। তার গাইহি বাবা ছিলেন একজন কামার। হোন্ডা ছোটবেলা থেকে তার বাবাকে তার কাজে সহায়তা করেছেন এবং সেই সাথে একটি বাইসাইকেল মেরামতের দোকানও তাদের ছিল। অপর দিকে তার মা মিকা ছিলেন একজন দর্জি। তিনি সেলাই ও তাতের কাজ জানতেন। হোন্ডার কখনও স্কুল বা পাঠ্যপুস্তকের শিক্ষাকে ভাল লাগেনি। তখনকার দিনে রেজাল্ট কার্ড বাচ্চাদের দিয়ে দেয়া হত এবং বলা হতো যেন তারা বাসায় গিয়ে ফ্যামিলি সিল দিয়ে নিয়ে আসে। তাই হোন্ডা সাইকেলের রাবার দিয়ে তাদের পারিবারিক সিল বানিয়ে রেজাল্ট কার্ডে সিল দিতেন।

তথ্যসূত্র

বহিঃসংযোগ
 ত্রিশ বছর বয়সের এক স্কুলছাত্র
 ব্যর্থতা মানে হেরে যাওয়া নয়

১৯০৬-এ জন্ম
১৯৯১-এ মৃত্যু
২০শ শতাব্দীর জাপানি ব্যবসায়ী
২০১৬ নিস আক্রমণ

২০১৬ সালে ১৪ জুলাই, বৃহস্পতিবার রাত ১০টার পর মোহামেদ লাউয়েজ বুলে নামে এক ৩১ বছর বয়সী ফ্রাঙ্কো-তিউনিসীয় নাগরিক বাস্তিল দিবসে একটি ৩২ টন ওজনের ভারী ট্রাক নিয়ে ফ্রান্সের নিস শহরের এক সড়কে উৎসবে মাতয়ারা জনতার উপর দিয়ে চালিয়ে নিয়ে যান প্রায় ২ কিলোমিটার। এর ফলে ৮৪ জনের মৃত্য হয় ও ২০২ জন আহত হয়। আহতদের মধ্যে ৫২ জনের আঘাত গুরুতর। নিহতদের মধ্যে ১০ জনেরও বেশি শিশু। এটি ২০১৫ সালের জানুয়ারি ও নভেম্বরে ঘটে যাওয়া হামলার পর ফ্রান্সের বুকে তৃতীয় জঙ্গি হামলা।

হামলাকারী
হামলাকারী মোহামেদ লাউয়েজ বুলে'র জন্ম তিউনিসিয়ায় হলেও তিনি বর্তমানে কর্মসূত্রে ফ্রান্সে বসবাস করতেন। ২০১৯ সালের জানুয়ারি মাস পর্যন্ত সেদেশে কাজ করার পারমিটও তার ছিল। এর আগে তিনি ছিঁচকে চুরি, প্রভৃতি বিভিন্ন ছোটখাট অপরাধে যুক্ত ছিলেন। সেই কারণে পুলিশের খাতায় তার নামও ছিল। নিস হামলার মাধ্যমে তিনি ৮৪ জনেরও বেশি মানুষকে হত্যা করেন।

হামলা
কেন্দ্রীয় ইউরোপীয় গ্রীষ্মকাল সময় ২২:১০-এর দিকে একটি বড় সাদা রঙের ট্রাক নিস শহরের একটি খোলা চত্বরের দিকে দ্রুত গতিতে এগিয়ে আসতে দেখা যায়। এসময় ট্রাকটি এলোপাতাড়ি চলছিল। হঠাৎ ট্রাকটি বাঁক নিয়ে রাস্তা থেকে সড়ে চত্বরের দিকে আসতে থাকে। ২২:৪০ এর সময় আতশবাজি খেলার সমাপনী পর্ব চলছিল। এ'সময় ট্রাকটি লেভাল শিশু হাসপাতালের বিপরীতে থাকা যান প্রতিবন্ধকগুলো ভেঙে ফেলে। এক মোটর সাইকেল আরোহী সম্ভবত বিষয়টি বুঝতে পেরে ট্রাকটিকে থামাতে সেটিকে অতিক্রম করে গিয়ে ট্রাকের চালকের আসনের পাশের দরজা খুলতে গিয়ে ট্রাকের চাকার তলে পতিত হন। এটি দেখে স্থানীয় পুলিশ ট্রাকটিকে লক্ষ্য করে গুলি চালাতে শুরু করে। এ'সময় ট্রাকের চালক গতি বাড়িয়ে দেন, উত্তর-পূর্বে এগোতে থাকেন এবং চত্বরে সমবেত অসংখ্য মানুষের উপরে হামলা করেন। পুলিশ ক্রমাগত গুলি করে ট্রাকটিকে থামাবার চেষ্টা করলে চালকও পালটা গুলি ছোড়েন। এছাড়া চালক সমবেত জনতার উপরেও গুলি  চালাতে থাকেন। এইভাবে প্রায় দুই কিলোমিটার ট্রাকটি চলতে থাকায় অগণিত মানুষ হতাহত ও নিহত হন। পরে একটি হোটেলের সামনে ট্রাকটিকে ঘিরে ধরে পুলিশ। পুলিশের ক্রমাগত গুলিতে ট্রাকটি ক্ষতিগ্রস্ত হয় এবং ট্রাকের চালকও নিহত হন। ট্রাকের ভেতর থেকে পুলিশ একটি ম্যাগাজিন, বন্দুক, ফাঁকা গ্রেনেড ও একটি খেলনা এম১৬ রাইফেল উদ্ধার করে।

প্রতিক্রিয়া

তথ্যসূত্র

বহিঃসংযোগ 

Summary and live updates at France 24
Summary and live updates at BBC News

 
২০১৬ সড়ক দূর্ঘটনা
২০১৬-এ গণহত্যা
২০১৬-এ ফ্রান্সে সন্ত্রাসী দূর ঘটনা
চলচ্চিত্রের মত মৃত্যু
মোটর গাড়ির দ্বারা নরহত্যা
ফ্রান্সে হত্যাকাণ্ড
ফ্রান্সে সড়ক ঘটনা
যানবাহন জড়িত সন্ত্রাসী আক্রমণের ঘটনা
যানবাহন ছোটাছুটি
ফ্রান্সে ইসলামি সন্ত্রাসবাদ
২০১৬-এর ইসলামি সন্ত্রাসী ঘটনা
২০১৬-এ হত্যাকাণ্ড
প্রভজ্যোৎ কউর

প্রাভজোৎ কউর একজন বিখ্যাত পাঞ্জাবি লেখক এবং কবি। তিনি ৬ জুলাই ১৯২৪ সালে তৎকালিন ব্রিটিশ ইন্ডিয়া শাসিত গুজরাটে জন্মগ্রহণ করেন।

বই এবং কবিতা 
 Plateau (মালভূমি)
 ড্রিমস ডাই ইয়াং  
 পাব্বি : পাঞ্জাবি কবিতা সংকলন
 জিন্দেগি দে কুঝা পালা
 কিনাকি - প্রাভজোৎ কউর
 মাধিয়ান্ত্রা
 ক্যান্ডারা ইউগা : কাইয়াওতাওয়াম
 খারি
 কান্ধারি হাওয়া
 বোলানা দি নাহিম যা ওয়ে আরতা

পুরস্কার 
তিনি তার কবিতার সংগ্রহ পাব্বি এর  জন্য ১৯৬৪ সালে সাহিত্য অকাদেমি পুরস্কার লাভ করেন। তিনি ১৯৬৭ সালে পদ্মশ্রী এওয়ার্ড লাভ করেন। ১৯৬৮ সালে অর্জন করে লা রোজ ডে ফ্রান্স। আমেরিকা এর কবিতা সোসাইটির তাকে ডিস্টিংগুইশড অর্ডার অব পোয়েট্রি এ ভুষিত করেছে।

নমিনেশন 
 তিনি পাঞ্জাবের বিধান পরিষদ মনোনীত হন.
 তিনি ইউনেস্কোর সদস্য হয়েছে

তথ্যসূত্র 

১৯২৪-এ জন্ম
জীবিত ব্যক্তি
পদ্মশ্রী প্রাপক
ভারতীয় লেখক
ভারতীয় কবি
নারী ব্যক্তিত্ব
২০শ শতাব্দীর ভারতীয় লেখিকা
২০শ শতাব্দীর ভারতীয় কবি
২০১৬-এ মৃত্যু
সাহিত্য ও শিক্ষায় পদ্মশ্রী প্রাপক
ভারতীয় নারী কবি
পাঞ্জাবি ভাষার লেখক
গুজরাতের লেখিকা
মনদীপ কউর

মানদীপ কউর (জন্ম: ১৯ এপ্রিল ১৯৮৮) একটি ভারতীয় ক্রীড়াবিদ যিনি প্রধানত ৪০০ মিটার প্রতিযোগিতায় অংশগ্রহণ করেন। তিনি ২০০৮ অলিম্পিক গেমসে অংশ নেন, কিন্তু প্রথম রাউন্ড পাস করতে ব্যর্থ হন। মানদীপ কউর ২০১০ কমনওয়েলথ গেমস এবং ২০১০ এবং ২০১৪ এশিয়ান গেমসে মহিলাদের ৪ x ৪০০ মিটার রিলে ইভেন্টে স্বর্ণ পদক জিতেছেন।

২৯ জুন ২০১১, রয়টার্স রিপোর্ট করেন যে, তিনি এনাবলিক স্টেরয়েড মেথানডিয়েনঅন এর জন্য ইতিবাচক পরীক্ষিত হয়েছে এবং অফ সিজন টেষ্ট এ স্ট্যানজোলোল। একই দিনে ভারতীয় এ্যাথলেটিক ফেডারেশান ও একই ঘোষণা দেন।

তিনি ফলাফল এর জন্য দায়ী করেন দূষিত খাবার কে এবং এই রিপোর্ট কে প্রত্যাখান করেন। ৬ জন ভারতীয় ৪০০ মিটার দৌড়বিদকে প্রত্যক্ষ করে এই একই ফলাফল পাওয়া গেলে ভারতীয় স্পোর্টস মিনিষ্টার কর্তৃক কোচকে বরখাস্ত করা হয়।

তথ্যসূত্র 

১৯৮৮-এ জন্ম
এশিয়ান গেমসে স্বর্ণপদক বিজয়ী
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
জীবিত ব্যক্তি
পাঞ্জাবি ব্যক্তি
নারী ব্যক্তিত্ব
২১শ শতাব্দীর ভারতীয় নারী
এশিয়ান গেমসে স্বর্ণপদক বিজয়ী ভারতীয়
ভারতীয় মহিলা স্প্রিন্টার
হরিয়ানার মল্লক্রীড়াবিদ
২১শ শতাব্দীর ভারতীয় ব্যক্তি
ভারতের অলিম্পিক মল্লক্রীড়াবিদ
কমনওয়েলথ গেমসে স্বর্ণপদক বিজয়ী ভারতীয়
২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
মল্লক্রীড়ায় ডোপিং মামলা
কমনওয়েলথ গেমসের অ্যাথলেটিক্সে পদক বিজয়ী
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
হরিয়ানার মহিলা ক্রীড়াবিদ
দক্ষিণাপণ

দক্ষিণাপণ হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি শপিং মল। এটি ঢাকুরিয়া অঞ্চলে ঢাকুরিয়া উড়ালপুলের ডান দিকে গড়িয়াহাট রোডের উপর অবস্থিত। কলকাতা ইমপ্রুভমেন্ট ট্রাস্ট এই শপিং মলটি নির্মাণ করেছে। এটি একটি মুক্ত সাংস্কৃতিক কেন্দ্র ও বাজার চত্বর। এখানে হস্তচালিত তাঁতবস্ত্র, কুটির শিল্প, বস্ত্র, আসবাব, মণিহারী দ্রব্য ও ইমিটেশন গয়নার অনেকগুলি দোকান আছে। মধুসূদন মঞ্চ এই বাজার চত্বরের পাশেই অবস্থিত।

আরও দেখুন
 মধুসূদন মঞ্চ

তথ্যসূত্র

কলকাতার বিপণিবিতান
১৯৮৮-এ পশ্চিমবঙ্গে প্রতিষ্ঠিত
১৯৮৮-এ প্রতিষ্ঠিত বিপণিবিতান
২০শ শতাব্দীতে ভারতের স্থাপত্য
ক্যালকাটা হিস্টোরিক্যাল সোসাইটি

ক্যালকাটা হিস্টোরিক্যাল সোসাইটি ছিল ১৯০৭ সালে প্রতিষ্ঠিত একটি ভারতীয় ইতিহাস বিদ্যাচর্চা কেন্দ্র। এই প্রতিষ্ঠান থেকে বেঙ্গল, পাস্ট অ্যান্ড প্রেসেন্ট নামে একটি পত্রিকা প্রকাশ করা হত। ওয়াল্টার কে. ফার্মিংগার এই পত্রিকার প্রথম সম্পাদক ছিলেন।

তথ্যসূত্র 

ঐতিহাসিক সমাজ
কলকাতার ইতিহাস
ভারতের শিক্ষা সমাজ
ভারত ভিত্তিক ইতিহাস সংগঠন
১৯০৭-এ ভারতে প্রতিষ্ঠিত
চ্যাপলিন সিনেমা

চ্যাপলিন সিনেমা ছিল ভারতের পশ্চিমবঙ্গ রাজ্যের রাজধানী কলকাতা শহরের সবচেয়ে পুরনো একক-পর্দা সিনেমা হল। এটির ঠিকানা ছিল ৫/১ চৌরঙ্গী প্লেস। ১৯০৭ সালে জামশেদজি ফ্রামজি ম্যাডান এই সিনেমা হলটি চালু করেন।

ইতিহাস 
১৯০৭ সালে জামশেদজি ফ্রামজি ম্যাডান চ্যাপলিন সিনেমা প্রতিষ্ঠা করেন। সেই সময় এই হলটির নাম ছিল এলফিনস্টোন পিকচার প্যালেস। পরবর্তীকালে এর নাম পরিবর্তন করে রাখা হয়েছিল মিনার্ভা থিয়েটার। এই সিনেমা হলে উত্তম কুমারের বাবা প্রোজেক্টার চালাতেন। বেশ কয়েক দশক ধরে এই সিনেমা হলটির অবস্থা খারাপ থাকার পর কলকাতা পৌরসংস্থা এটি অধিগ্রহণ করে এবং ১৯৮০-এর দশকে এর নামকরণ করে চ্যাপলিন সিনেমা। বেশ কয়েক বছর বন্ধ থাকার পর ২০১৩ সালে পৌরসংস্থা এই হলটি ভেঙে দেয়।

আরও দেখুন 
 কলকাতার সিনেমা হল
 গ্লোব সিনেমা (কলকাতা)

তথ্যসূত্র

বহিঃযংযোগ 

কলকাতার প্রেক্ষাগৃহ
বিলুপ্ত চলচ্চিত্র প্রেক্ষাগৃহ
২০১৬-এ তুরস্কে অভ্যুত্থানের প্রচেষ্টা

২০১৬ সালের  ১৫-১৬ই জুলাই তুরস্কের রাষ্ট্রপতি রেজেপ তাইয়িপ এরদোয়ান এবং তার সরকারের বিরুদ্ধে সেনাবাহিনীর একটি অংশ অভ্যুত্থান করার প্রচেষ্টা করে ব্যর্থ হয়েছে। তুর্কি শান্তি পরিষদ নামক সংগঠন এই অভ্যুত্থানের জন্য দায়ী। এতে কমপক্ষে ২৯০ জন নিহত এবং ১,৪৪০ জনের বেশি আহত হয়। আঙ্কারায়, তুরস্কের পার্লামেন্ট ও রাষ্ট্রপতির প্রাসাদে বোমা হামলা চালানো হয়েছিল। গুলির শব্দ আংকারা এবং ইস্তানবুলের প্রধান বিমানবন্দরের কাছাকাছি থেকেও  শোনা যায়।

ঘটনার প্রতিক্রিয়া জাতীয় এবং আন্তর্জাতিকভাবে উভয়ই মূলত অভ্যুত্থানের বিরুদ্ধে ছিল। তুরস্কের প্রধান বিরোধী দল অভ্যুত্থান প্রচেষ্টার নিন্দা করেছে। এছাড়া বিভিন্ন আন্তর্জাতিক নেতারা-যেমন, মার্কিন যুক্তরাষ্ট্র, ন্যাটো এবং ইউরোপীয় ইউনিয়ন থেকে তুরস্কের গণতান্ত্রিক প্রতিষ্ঠান এবং ডেশের নির্বাচিত প্রতিনিধিদের প্রতি সম্মান প্রদর্শনের জন্য আহ্বান জানিয়েছে। একটি প্রস্তাবিত জাতিসংঘ নিরাপত্তা পরিষদের বিবৃতিতে অভ্যুত্থানের নিন্দা জানিয়েছে। তবে অস্থায়ী সদস্য মিশর তা গ্রহণ করেনি।

বর্তমান ক্ষমতাসীন সরকার দ্রুত একে ব্যর্থ অভ্যুত্থান প্রচেষ্টা ঘোষণা করে এবং জড়িতদের বিচার শুরু করে। তুরস্কের প্রধানমন্ত্রী বিনালি ইলদিরিম প্রথম আনুষ্ঠানিক প্রতিক্রিয়া প্রদর্শন করেছেন। একদিন পরে তিনি গণমাধ্যমের উদ্দেশের ভাষণে বলেন, অবস্থা "সম্পূর্ণরূপে নিয়ন্ত্রণে" রয়েছে। ২,৮৩৯ জন সৈন্য এবং ২,৭৪৫ জন বিচারকসহ মোট আটক সংখ্যা ৬,০০০ জন। রাষ্ট্রপতি রেজেপ তাইয়িপ এরদোয়ান সৈন্যদের সাথে গুলেন আন্দোলনের সম্পর্ক আছে বলে দায়ী করেছেন। একে সরকারের অভ্যুত্থান প্রচেষ্টা পরিকল্পনার জন্য FETÖ নামে একটি সন্ত্রাসী সংগঠন হিসেবে সরকার কর্তৃক মন্তব্য করা হয়। তবে আন্দোলনের আধ্যাত্মিক নেতা এবং নির্বাসিত ধর্মীয় নেতা ফেতহুল্লাহ গুলেন অভ্যুত্থানের নিন্দা জানিয়ে এবং অভ্যুত্থানের সাথে নিজের কোন প্রকার সম্পৃক্ততা অস্বীকার করেন।

ঘটনাবলী

ক্ষমতা দখলের প্রচেষ্টা 

১৫ই জুলাই, ২০১৬ সালে, প্রতিবেদনের মতো ঠিক ১১:০০ অপরাহ্নে ইইএসটি (ইউটিসি +৩) আঙ্কারার উপর দিয়ে সামরিক জেট বিমান উড়তে দেখা যায়, এবং ইস্তানবুলের ফাতিহ সুলতান মেহমেত এবং বোসফেরয়াস উভয় সেতুর আনাতোলিয়া এবং ইউরোপ দিক বন্ধ করে দেওয়া হয়।

তথ্যসূত্র

বহিঃসংযোগ 

 বিবিসি নিউজস-এ হালনাগাদ
 দ্য ডেইলি টেলিগ্রাফে হালনাগাদ
 সিএনএন-এ হালনাগাদ
 আল জাজিরা-তে হালনাগাদ
 দ্য ওয়াল স্ট্রিট জার্নালে হালনাগাদ
 দ্য নিউ ইয়র্ক টাইমস-এ হালনাগাদ

২০১০-দশকে অভ্যুত্থান প্রচেষ্টা
২০১৬-তে তুরস্ক
২০১৬-তে তুরস্কের রাজনীতি
২০১৬-তে দ্বন্দ্ব
আঙ্কারার ইতিহাস
ইস্তাম্বুলের ইতিহাস
তুরস্কে সামরিক অভ্যুত্থান
রেজেপ তাইয়িপ এরদোয়ান
২০১৬-এ তুরস্ক
২০১৬-এর সশস্ত্র সংঘাত
তুরস্কের সরকারি ভবন ও স্থাপনায় হামলা
বিড়লা মন্দির, কলকাতা

বিড়লা মন্দির হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি মন্দির। এটি বালিগঞ্জ অঞ্চলে আশুতোষ চৌধুরী রোডে অবস্থিত। শিল্পপতি বিড়লা পরিবার এই মন্দিরটি নির্মাণ করেছিলেন। জন্মাষ্টমী এই মন্দিরে মহাসমারোহে পালিত হয়।

ইতিহাস
এই মন্দিরের নির্মাণকাজ শুরু হয় ১৯৭০ সালে। নির্মাণকাজ সম্পূর্ণ হতে ২৬ বছর সময় লেগেছিল। সোমপুরা ব্রাহ্মণ সম্প্রদায় এই মন্দিরের নির্মাণকাজ তদারক করেছিল।

১৯৯৮ সালের ২১ ফেব্রুয়ারি স্বামী চিদানন্দ এই মন্দিরের প্রাণপ্রতিষ্ঠা করেন। সেই দিনই মন্দিরটি উদ্বোধন করেন করণ সিং।

মন্দির
৪৪ কাঠা জমির উপর গঠিত এই মন্দিরটি ভুবনেশ্বরের লিঙ্গরাজ মন্দিরের আদলে নির্মিত। মন্দিরে রাজস্থানি মন্দির স্থাপত্যের কিছু বৈশিষ্ট্যও লক্ষিত হয়। মন্দিরের গায়ে ভগবদ্গীতা গ্রন্থের দৃশ্যাবলি চিত্রিত রয়েছে। মন্দিরের নকশা প্রস্তুত করেছিলেন স্থপতি নমি বসু। প্রধান মন্দিরে কৃষ্ণ ও রাধার মূর্তি রয়েছে। বাঁ দিকের শিখরে দুর্গার মূর্তি রয়েছে। ডান দিকের শিখরে রয়েছে ধ্যানমগ্ন শিবের মূর্তি।

আরোও দেখুন
কলকাতার পর্যটন কেন্দ্র

তথ্যসূত্র

বহিঃসংযোগ

কলকাতার পর্যটন কেন্দ্র
কলকাতার হিন্দু মন্দির
২০শ শতাব্দীর হিন্দু মন্দির
কলকাতার দর্শনীয় স্থান